Бристъл
Брѝстъл (, в по-старата литература и Бристол, произнася се []) е едновременно графство (унитарна единица), церемониално графство и град в Югозападна Англия.

География 

Разположен е при вливането на река Ейвън в Бристълския залив. Население около 416 400 души (2007).

История 
Споменат е за първи път като населено място през 10 век. Бристъл се развива като основно пристанище през Средновековието, стъпвайки на двата бряга на река Ейвън, формираща границата между Глостършър и Съмърсет. През 1373 г. Едуард III постановява градът да се отдели от двете графства и да стане отделно графство.

През 16 – 17 век е известен търговски център. Едно от основните английски пристанища, до края на 18 век.

Икономика 
Цветна металургия, авиационно машиностроене, хранително-вкусова промишленост. Университет, художествена галерия. ЖП възел, има пристанище и аерогара.

Спорт 
Бристъл има два представителни футболни отбора. Техните имена са ФК Бристъл Сити и ФК Бристъл Роувърс.

Фестивали 
 Фестивал в Бристъл – провежда се от 2008 г. В програмата му са включени музика, театър, комедия, изкуство и цирк. Провежда се през септември.
 Cajun & Zydeco Festival в Бристъл – провежда се от 2004 г., през октомври.
 Фестивал на училищния спорт и култура в Бристъл – провежда се през март.
 Международна фиеста на балоните в Бристъл – провежда се от 1978 г., през август.
 Фестивал на природата в Бристъл – насочен към опазване на околната среда. Проведжа се през юни.
 Международен фестивал на хвърчилата в Бристъл – провежда се от 1986 г., в края на август или началото на септември.
 Rhythm & Roots Reunion в Бристъл – провежда се от 2000 г., през септември.
 Фестивал на идеите в Бристъл – провежда се от 2005 г.
 Фестивал на съвременния театър в Бристъл (Mayfest) – провежда се през май.
 DOT TO DOT в Бристъл, Нотингам и Манчестър – провежда се през май.
 Фестивал на късометражното кино в Бристъл – провежда се през април.
 Фестивал на дизайна в Бристъл – провежда от 2007 г., през юни или юли.
 Фестивал на фотографията в Бристъл – за първи път се проведе през 2010 г., в края на май и началото на юни.
 Wildscreen фестивал в Бристъл – провежда се през октомври.
 Фестивал Клоунада в Бристъл – провежда се от 2000 г., през януари.
 Фестивал на куклен театър в Бристъл – провежда се в края на август и началото на септември.

Известни личности 
 Родени в Бристъл
 Елизабет Блекуел (1821 – 1910), лекарка
 Томас Едуард Боудич (1791 – 1824), изследовател
 Пол Дирак (1902 – 1984), физик
 Вероника Картрайт (р. 1949), актриса
 Реджиналд Инъс Поукък (1863 – 1947), зоолог
 Майк Ходжис (р. 1932), режисьор
 Томас Чатъртън (1752 – 1770), поет

 Починали в Бристъл
 Робърт Глостър (1090 – 1147), благородник

 Други личности, свързани с Бристъл
 Клаус Фукс (1911 – 1988), физик, защитава докторат през 1935
 Еса де Кейрош (1845 – 1900), португалски писател, консул през 1878 – 1888
 Георг Мюлер (1805 – 1898), християнски мисионер, работил десетилетия в този град

Побратимени градове 
  Бордо, Франция
  Порто, Португалия
  Тбилиси, Грузия
  Хановер, Германия

Източници

Външни препратки 
 Уебсайт на града